system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Eugen Jebeleanu.
assistant
Eugen Jebeleanu (n. 24 aprilie 1911, Câmpina — d. 21 august 1991, București), academician, poet, publicist și traducător român, membru al Partidului Comunist Român.

Viața și activitatea literară 

A absolvit Colegiul Național "Andrei Șaguna", din Brașov și Facultatea de Drept la București. A debutat în 1927 cu poezii la revista Viața literară, condusă de I. Valerian. În anii '30, a lucrat ca jurnalist în presa bucureșteană de stânga. Poet ermetic în perioada interbelică, realist socialist în perioada proletcultistă.

Voce profund originală în literatura română, devine cunoscut pe plan internațional odată cu apariția volumului "Surâsul Hiroshimei", poem tradus în numeroase limbi, recitat ori cântat și acum în amfiteatrele din America Latină și Europa.

Laureat al premiului de poezie "Etna Taormina" din Italia (1971) și al premiului Herder din Austria (1973). Membru corespondent al Academiei Române în 1955, membru titular din 1974. Poemele sale continuă să fie traduse și publicate, mai ales în SUA și America Latină, dar și în Republica Moldova.

Eugen Jebeleanu a fost și un pescar amator pasionat.

Volume de poezii 
 Schituri cu soare, 1929
 Inimi sub săbii, 1934
 Ceea ce nu se uită 1945
 Scutul păcii, 1949
 Poeme de pace și de luptă, 1950
 În satul lui Sahia, 1952
 Bălcescu, 1952
 Cîntecele pădurii tinere, 1953
 Surîsul Hiroshimei, 1958
 Cântece împotriva morții 1963
 Elegie pentru floarea secerată - (soției sale, graficiana Florica Cordescu) 1967
 Hanibal, 1973
 Surâsul Hiroshimei și alte versuri [pref. Ov. S. Crohmălniceanu], 1973
 "Harfa si Minotaurul" ,[antologie], BPT, Ed. Minerva, 1977
 "Arma secretă", 1980
 "Deasupra zilei, 1981
 "Poezii, 1988
 Poezii, Antologie, tabel cronologic, prefață și comentarii de Tudor Cristea, Ed. Albatros [col. Lyceum], 1990

Traduceri 
 Rainer Maria Rilke, Poeme, 1932;
 Rainer Maria Rilke, Povestea despre iubirea și moartea stegarului Christoph Rilke, 1946;
 Petőfi Sándor, Poeme alese, Editura de Stat, București, 1949;
 Pablo Neruda, Poeme, 1951;
 Ady Endre, Poeme, 1955;
 Petőfi Sándor, János Viteazul, Editura Tineretului, București, 1958;
 N. Guillen, Poeme cubane, 1963.

Decorații
 titlul de Erou al Muncii Socialiste (4 mai 1971) „cu prilejul aniversării a 50 de ani de la constituirea Partidului Comunist Român, pentru merite deosebite în domeniul științei, artei și culturii”
 medalia de aur „Secera și ciocanul” (4 mai 1971) „cu prilejul aniversării a 50 de ani de la constituirea Partidului Comunist Român, pentru merite deosebite în domeniul științei, artei și culturii”

Imagini

Note

Bibliografie 
 Dicționarul general al literaturii române, sub egida Academiei Române, coordonat de Eugen Simion, vol. III, E-K, Ed. Univers Enciclopedic, 2005

Legături externe
 Membrii Academiei Române din 1866 până în prezent – J

Nașteri în 1911
Nașteri pe 24 aprilie
Decese în 1991
Decese pe 21 august
Avangarda artistică românească
Decese în București
 
Membri ai Comitetului Central al Partidului Comunist Român
Câmpineni
Decorați cu Medalia de aur Secera și Ciocanul